РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/104-19

25. април 2019. године

Б е о г р а д

З А П И С Н И К

56. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 23. АПРИЛА 2019. ГОДИНЕ

Седница је почела у 10,00 часова.

 Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Михаило Јокић, Ђорђе Комленски, Жарко Мићин, Милетић Михајловић, Јован Палалић и Марко Парезановић.

 Седници нису присуствовали чланови Одбора: др Александар Мартиновић, Биљана Пантић Пиља, Наташа Мићић, др Балинт Пастор, Вјерица Радета, Срето Пеић и Душан Петровић, нити њихови заменици.

Седници је присуствовао и Владимир Винш, самостални саветник у Министарству правде.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **једногласно** утврдили следећи

Д н е в н и р е д :

1. Разматрање Предлога закона о изменама и допунама Закона о заложном праву на покретним стварима уписаним у регистар,који је поднела Влада (број 011-308/19 од 22. фебруара 2019. године), у појединостима;

2. Разно.

**ПРВА ТАЧКА** - Разматрање Предлога закона о изменама и допунама Закона о заложном праву на покретним стварима уписаним у регистар,који је поднела Влада (број 011-308/19 од 22. фебруара 2019. године), у појединостима.

Петар Петровић је обавестио присутне да је на Предлог закона о изменама и допунама Закона о заложном праву на покретним стварима уписаним у регистар поднето укупно 18 амандмана од којих је Влада прихватила два амандман, а није прихватила 16 амандмана, након чега је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлог:

Да Одбор одлучи да предложи Народној скупштини да **прихвати** следеће амандмане:

-на члан 12. који је поднео народни посланик Петар Петровић;

-на члан 32. који је поднео народни посланик Петар Петровић.

Чланови и заменици чланова Одбора су **једногласно** прихватили овај предлог.

Да Одбор је одлучио да предложи Народној скупштини да **одбије** следеће амандмане:

-на члан 1. који је поднела народни посланик Вјерица Радета;

 -на члан 2. који је поднела народни посланик Наташа Јовановић;

 -на члан 3. који је поднела народни посланик Ружица Николић;

-на члан 4. који је поднео народни посланик Срето Перић;

 -на члан 6. који је поднео народни посланик Милорад Мирчић;

 -на члан 7. који је поднела народни посланик Александра Белачић;

 -на члан 10. који је поднео народни посланик Немања Шаровић;

 -на члан 11. који је поднела народни посланик Наташа Јовановић;

 -на члан 14. који је поднео народни посланик Срето Перић;

 -на члан 18. који је поднео народни посланик Немања Шаровић;

 -на члан 19. који је поднела народни посланик Вјерица Радета;

 -на члан 21. који је поднео народни посланик Срето Перић;

 -на члан 23. који је поднео народни посланик Петар Јојић;

 -на члан 24. који је поднела народни посланик Наташа Јовановић;

 -на члан 25. који је поднео народни посланик Александар Шешељ;

-на члан 32. који је поднела народни посланик Вјерица Радета.

Да за известиоца Одбора на седници Народне скупштине буде одређен Петар Петровић, председник Одбора.

 Чланови и заменици чланова Одбора су **већином гласова** прихватили овај предлог.

**ТРЕЋА ТАЧКА –** Разно.

 Расправа у вези са овом тачком дневног реда није отварана.

Седница је завршена у 10,15 часова.

СЕКРЕТАР ПРЕДСЕДНИК

Сања Пецељ Петар Петровић